สุวิทย์ ตั้ง หัวเว่ย อะคาเดมี ในกรุงเทพฯ ไทย ประเทศแรกอาเซียน
ดร.สุวิทย์ เมษินทรีย์ รมว.การอุดมศึกษา วิทยาศาสตร์ วิจัยและนวัตกรรม (อว.) เปิดเผยว่า ตนได้ร่วมคณะนายสมคิด จาตุศรีพิทักษ์ รองนายกรัฐมนตรี ไปเยี่ยมชมบริษัทหัวเว่ย ที่เมืองเสิ่นเจิ้น สาธารณรัฐประชาชนจีน และมีโอกาสพบกับนายเหรินเจิ้งเฟย ผู้ก่อตั้งบริษัทหัวเว่ย ซึ่งได้เล่าให้ฟังว่า เทคโนโลยี 5G ของบริษัทหัวเว่ยนั้น พัฒนามาจากการต่อยอด ทฤษฎีของ ดร.เออร์ดาล อาร์กาน (Dr. Erdal Arikan) ผู้ประดิษฐ์รหัสขั้วโลกสำหรับ 5G และ 5G นี้จะสร้างภูมิทัศน์ใหม่ให้แก่โลก นำไปสู่การปฏิวัติการติดต่อสื่อสารของมวลมนุษย์ นอกจากนี้ ยังได้รับโอกาสพิเศษในการเข้าเยี่ยมชมส่วนจัดแสดงเทคโนโลยี 5G ซึ่งมีการนำเสนอที่ล้ำสมัย และตอกย้ำถึงความสำคัญของการวิจัยและพัฒนา ที่ช่วยให้บริษัทหัวเว่ย สามารถสร้างนวัตกรรมเป็นของตัวเองจนเป็นผู้นำโลกด้านเทคโนโลยี 5G,รมว.อว.กล่าวต่อว่า ทั้งนี้ ตนได้ร่วมเป็นสักขีพยานในการลงนามความร่วมมือระหว่างบริษัทหัวเว่ยกับสำนักงานนวัตกรรมแห่งชาติ (สนช.) และสำนักงานพัฒนาวิทยาศาสตร์และเทคโนโลยีแห่งชาติ (สวทช.) เรื่องการพัฒนาศักยภาพกำลังคนด้านดิจิทัลของไทยเพื่อสังคมนวัตกรรมที่ยั่งยืน โดยมีใจความสำคัญคือ การพัฒนาระบบนิเวศทาง ด้านนวัตกรรม และเทคโนโลยีสารสนเทศและการสื่อสาร การสร้างแพลตฟอร์มความร่วมมือระหว่างหน่วยงานรัฐ มหาวิทยาลัย สถาบันวิจัยและภาคเอกชน ร่วมกันพัฒนาบุคลากร ยกระดับขีดความสามารถ ทักษะดิจิทัลและนวัตกรรม ซึ่งจากความร่วมมือดังกล่าวจะนำไปสู่ความร่วมมือของ อว.ในการก่อตั้งหัวเว่ย อะคาเดมี ในกรุงเทพฯ ซึ่งจะทำหน้าที่เป็นศูนย์สำหรับการพัฒนาบุคลากรด้านดิจิทัล ของทั้งอาเซียน โดยไทยเป็นประเทศแรกที่เข้ามาร่วมมือ และได้ส่งผู้ประกอบการเข้ารับการอบรมหลักสูตร ICT Digital Journey Leadership Program เป็นรุ่นแรก.
ซึ่งจะทำหน้าที่เป็นศูนย์สำหรับการพัฒนาบุคลากรด้านดิจิทัล ของทั้งอาเซียน โดยไทยเป็นประเทศแรกที่เข้ามาร่วมมือ
สวทช.,สุวิทย์ เมษินทรีย์,หัวเว่ย อะคาเดมี,กรุงเทพมหานคร,เทคโนโลยี 5G,การศึกษา